মূলত পহেলা বৈশাখকে কেন্দ্র করে ইলিশের দাম বৃদ্ধির কারণেই খাদ্য মূল্যস্ফীতি বেড়ে যায়। নগর জীবনে পহেলা বৈশাখে খাবারের আয়োজনে অন্যতম অনুষঙ্গ হয়ে দাঁড়িয়েছে জাতীয় মাছ ইলিশ। প্রজননের জন্য ইলিশ ধরা নিষিদ্ধের মধ্যে চাহিদা বেড়ে যাওয়ায় এই মাছ কিনতে চার-পাঁচ গুণ বেশি দাম গুণতে হয়েছে ক্রেতাদের। পরিকল্পনামন্ত্রী বুধবার পরিকল্পনা কমিশনে এক সংবাদ সম্মেলনে মূল্যস্ফীতির হালনাগাদ তথ্য তুলে ধরেন।